**ENERGETSKO SVETOVANJE**

V ZGORNJE SAVINJSKI DOLINI

Prebivalcem Zgornje Savinjske doline je na voljo **brezplačno energetsko svetovanje.** Svetovanje poteka v novo odprti Energetsko-svetovalni pisarni v Domu Kulture v Nazarjah (pri gradu Vrbovec).

Občani, ki gradite ali preurejate stanovanje ali hišo in potrebujete kakršne koli informacije v zvezi z energetsko varčno gradnjo, ogrevanjem ali pridobivanjem subvencij, ki jih dodeljuje EKO sklad Republike Slovenije, se lahko oglasite v Energetsko-svetovalni pisarni vsak četrtek med 17. in 18. uro. Energetski svetovalec vam bo strokovno in komercialno neodvisno svetoval in odgovoril na vaša vprašanja in vam nudil pomoč pri:

* Toplotni zaščiti in energetski sanaciji zgradbe
* Zamenjavi ter izbiri ustreznih oken in zasteklitve
* Izbiri ogrevalnega sistema, ustreznega energenta in ogrevalnih naprav
* Priprava tople sanitarne vode
* Uporaba obnovljivih virov energije

Poleg strokovnih nasvetov vam energetski svetovalec mreže ENSVET g. Franc Šporn posreduje tudi **informacije** **o aktualnih razpisih** in pomoč pri izpolnjevanju vlog za pridobitev nepovratnih sredstev in kreditov, katere podeljuje EKO sklad Republike Slovenije.

Za pogovor z energetskim svetovalcem se morate **obvezno naročiti** v tajništvu občine Nazarje na tel: 03/839 16 00.

* [Osnovni podatki](http://www.nazarje.si/novica/112429#category_default)